text: Syddanske landmænd presset af lave mælkepriser
  30 juli 2015 kl. 08.34
  Pengene fosser ud af de danske mælkebedrifter. Og det kan mærkes, siger Sønderjysk landboforening.
  
  Som følge af voldsomme internationale prisfald har Arla siden foråret 2014 sænket mælkeafregningen til landmændene med i alt 32 pct. Det skriver Finans torsdag. Situationen er så alvorlig, at erhvervets egne økonomer nu for første gang advarer om, at Danmarks totale mælkeproduktion risikerer at falde.
  Den seneste nedsættelse af mælkeprisen træder i kraft på mandag, og Seges (tidligere Videncentret for Landbrug, red.) har gennemført beregninger, som viser, at prisen dermed er nede på et niveau, der efterlader 86 pct. af mælkeproducenterne med likviditetsunderskud.
  Og også hos landboforeningerne er man bekymrede for, om de lave priser får konsekvenser for landmændene. Hør formand for Sønderjysk Landboforening, Christian lund, fortælle om problemet her (varighed 0:51):
  